Oswald Worcesterläinen

Oswald Worcesterläinen (k. 992) oli Yorkin arkkipiispa vuodesta 971 kuolemaansa asti. Dunstan vihki hänet vuonna 961 Worcesterin piispaksi, jossa virassa hän pysyi myös arkkipiispaksi tultuaan.Handbook of British chronology: s. 224 Useiden luostarien perustajana tunnetuksi tullut arkkipiispa kuoli vuonna 992 pestessään köyhien jalkoja ja pian tämän jälkeen hänen elämästään kirjoitettiin hagiografia ja hänet julistettiin pyhimykseksi.

Tausta
Oswald syntyi tanskalaiseen perheeseen ja häntä opetti hänen setänsä Oda Canterburylainen. Hän oli sukua myös Oscytelille. Pappisvihkimyksen jälkeen hänet nimitettiin Winchesterin tuomiorovastiksi, mistä Oda lähetti hän Fleuryn luostariin Ranskaan munkiksi. Palattuaan Englantiin hänestä tuli Worcesterin piispa vuonna 961.Our Sunday Visitor's encyclopedia of saints: s. 621 Fleuryssä tapaamansa Germanus Winchesterläisen hän kutsui Englantiin ja lähetti hänet opetuslasten kanssa munkeiksi Worcesterista Westbury-on-Trymiin. Koska maa kuului kirkolle, hän oli huolissaan miten hänen seuraajansa suhtautuisivat munkkeihin. Æthelwine tarjosi hänelle Ramseyn saarta, jonne hän perusti luostarin noin 971. Mahdollisesti hän perusti myös Eveshamin, Riponin ja Deerhurstin luostarit.The Monastic Order in England: A History of Its Development from the Times: s. 40, 51–53, 55 Ramseylle hän lahjoitti loisteliaan Raamatun painoksenAnglo-Saxon art: a new perspective, s. 95 ja seinävaatteitaAnglo-Saxon art: a new perspective, s. 129.

Hänen tärkeimpänä saavutuksenaan pidetään Worcesterin katedraalin papiston vaihtamista munkkeihin. Myöhemmät sukupolvet muistivat hänet Ramseyn luostarin perustamisesta ja rapistuneen Winchcomben luostarin uudelleen perustamisesta.Anglo-Saxon England: s. 450 Worcesterissa hän järjesti kirkon maaomaisuuden kolmeen "Oswaldslaw"-nimiseen läänitykseen.

Arkkipiispana

Oswald vihittiin Yorkin arkkipiispaksi 971. Kuningas Edgarin seuraajaa valittaessa hänen sanotaan olleen Edvard Marttyyrin kannattaja, ehkä siitä syystä, että hän oli Ælfheren poliittinen vastustaja.Æthelred the Unready: s. 9 Hän kutsui vuonna 985 Ramseyhyn luostariuudistuksen toteuttamisessa avustamaan Abbo Fleurylaisen, missä tämä toimi opettajana vuoteen 987Abbo of Fleury and Ramsay: s. xii.

Kuolema
Oswald kuoli uupumukseen 29. helmikuuta 992 ollessaan Worcesterissa pesemässä köyhien jalkoja, mikä kuului hänen tapoihinsa paaston aikana. Hänen hautajaisissaan ja haudalla kerrottiin tapahtuneen ihmeitä. Hänen muistopäivänsä on 28. helmikuuta. Hänen elämäkertansa kirjoitti Ramseyn luostarin munkki, joka saattoi olla Byrhtferth.

Lähteet














Viitteet

Luokka:Brittiläiset pyhimykset
Luokka:Worcesterin piispat
Luokka:Yorkin arkkipiispat
Luokka:Syntymävuosi tuntematon
Luokka:Vuonna 992 kuolleet